2017. gada 25. aprīlī Noteikumi Nr. 215

Rīgā (prot. Nr. 21  1. §)

**Grozījumi Ministru kabineta 2013. gada 21. maija noteikumos Nr. 255 "Kārtība, kādā reģistrējamas, novērtējamas, izmantojamas un izpērkamas diplomātiskās dāvanas un dāvanas, kas pieņemtas, pildot valsts amatpersonas pienākumus, un kas ir publiskas personas institūcijas īpašums"**

Izdoti saskaņā ar likuma

"Par interešu konflikta novēršanu

valsts amatpersonu darbībā"

13.1 panta piekto daļu

Izdarīt Ministru kabineta 2013. gada 21. maija noteikumos Nr. 255 "Kārtība, kādā reģistrējamas, novērtējamas, izmantojamas un izpērkamas diplomātiskās dāvanas un dāvanas, kas pieņemtas, pildot valsts amatpersonas pienākumus, un kas ir publiskas personas institūcijas īpašums" (Latvijas Vēstnesis, 2013, 103., 153. nr.; 2015, 70. nr.) šādus grozījumus:

1. Papildināt 3. punktu ar otro teikumu šādā redakcijā:

"Šo noteikumu 2.3. un 2.4. apakšpunktā minētajos gadījumos Kultūras ministrija pēc pieprasījuma deleģē vienu ekspertu."

2. Izteikt 15. punktu šādā redakcijā:

"15. Ja komisijā nav Kultūras ministrijas deleģēta eksperta un tā konstatē, ka dāvanai varētu būt mākslas vai kultūrvēsturiska vērtība, komisija iesniedz Kultūras ministrijā rakstisku iesniegumu ar lūgumu sniegt atzinumu par dāvanas mākslas vai kultūrvēsturisko vērtību. Iesniegumam pievieno fotogrāfiju, kurā dāvana labi redzama un identificējama. Fotogrāfijas minimālais izmērs ir 8 x 12 cm, maksimālais izmērs – 29 x 42 cm. Digitāli iesniegtajam aprakstam pievieno digitālo fotogrāfiju ar izšķirtspēju vismaz 800 x 533 pikseļi."

3. Svītrot 16. punktu.

4. Izteikt 17. punktu šādā redakcijā:

"17. Ja dāvanai ir mākslas vai kultūrvēsturiskā vērtība, Kultūras ministrija norāda muzeju, kuram dāvana ir nododama krājuma papildināšanai un ekspozīciju veidošanai. Minētais nosacījums neattiecas uz šo noteikumu 24.1punktā norādītajām dāvanām."

5. Papildināt V nodaļu ar 24.1 punktu šādā redakcijā:

"24.1  Ministru prezidenta un tā laulātā pieņemtās dāvanas pēc Ministru prezidenta amata pilnvaru beigām, ja šīs dāvanas netiek izmantotas kādā no šo noteikumu 20. punktā minētajiem veidiem, tiek nodotas Latvijas Nacionālajam vēstures muzejam Ministru prezidentu dāvanu kolekcijas izveidei un papildināšanai."

Ministru prezidents Māris Kučinskis

Tieslietu ministrs Dzintars Rasnačs